CELEX: 32014D0327
Language: lv
Date: 2014-05-06 00:00:00
Title: 2014/327/ES: Padomes Lēmums ( 2014. gada 6. maijs ), ar ko izveido nostāju, kuru Savienība pieņems OTIF Ekspertu komitejas bīstamo kravu pārvadājumiem 53. sanāksmē attiecībā uz dažiem grozījumiem Konvencijas par starptautiskajiem dzelzceļa pārvadājumiem ( COTIF ) C papildinājumā, kuri stāsies spēkā no 2015. gada 1. janvāra

5.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 166/27
            
         PADOMES LĒMUMS
   (2014. gada 6. maijs),
   ar ko izveido nostāju, kuru Savienība pieņems OTIF Ekspertu komitejas bīstamo kravu pārvadājumiem 53. sanāksmē attiecībā uz dažiem grozījumiem Konvencijas par starptautiskajiem dzelzceļa pārvadājumiem (COTIF) C papildinājumā, kuri stāsies spēkā no 2015. gada 1. janvāra
   
      (2014/327/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Savienība pievienojās 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (turpmāk “COTIF konvencija”), saskaņā ar Padomes Lēmumu 2013/103/ES (1).
            
         
               (2)
            
            
               Visas dalībvalstis, izņemot Kipru un Maltu, piemēro COTIF konvenciju.
            
         
               (3)
            
            
               Eiropas Parlamenta un Padomes Direktīvā 2008/68/EK (2) izklāstītas prasības bīstamo kravu pārvadājumiem pa autoceļiem, pa dzelzceļu un pa iekšējiem ūdensceļiem dalībvalstu teritorijā vai starp dalībvalstīm, atsaucoties uz Noteikumiem par bīstamo kravu starptautiskajiem dzelzceļa pārvadājumiem, kas noteikti COTIF konvencijas C papildinājumā (RID pielikums). Turklāt šīs direktīvas 4. pantā noteikts: “Bīstamo kravu pārvadājumus starp dalībvalstīm un trešām valstīm atļauj, ja ir ievērotas ADR, RID vai ADN prasības, ja vien pielikumos nav norādīts citādi.” Tādējādi Savienība ir īstenojusi savu kompetenci šajā jautājumā.
            
         
               (4)
            
            
               Paredzams, ka saskaņā ar COTIF konvencijas 13. panta 1. punkta d) apakšpunktu izveidotā Ekspertu komiteja bīstamo kravu pārvadājumiem 53. sanāksmē, kurai jānotiek 2014. gada 22. maijā, lems par konkrētiem RID pielikuma grozījumiem. Šie grozījumi attiecas uz tehniskajiem standartiem un vienveida tehniskajiem noteikumiem, un to mērķis ir nodrošināt drošus un efektīvus bīstamo kravu pārvadājumus, vienlaicīgi ņemot vērā zinātnes un tehnikas attīstību šajā nozarē un tādu jaunu vielu un priekšmetu izstrādi, kas rada apdraudējumu, tos pārvadājot.
            
         
               (5)
            
            
               Ar Direktīvas 2008/68/EK 9. pantu izveidotā Bīstamo kravu pārvadājumu komiteja ir veikusi sākotnējās apspriedes par šiem grozījumiem.
            
         
               (6)
            
            
               Lielākā daļa ierosināto grozījumu ir pamatoti un noderīgi, tādēļ Savienībai tie būtu jāatbalsta. Divi ierosinātie grozījumi ir sīkāk jāizvērtē, ņemot vērā tehnikas un zinātnes attīstību. Jo īpaši Eiropas Dzelzceļa aģentūrai sadarbībā ar attiecīgajām struktūrām būtu jāturpina darbs ar ilgtspējīga risinājuma apzināšanu, lai konstatētu nobraukšanas no sliedēm un mazinātu to sekas, tostarp attiecībā uz turpmāku šā risinājuma īstenošanu. Tāpēc, ja šādi grozījumi šajā posmā tiks apstiprināti, Savienībai būtu jāiesniedz iebildums saskaņā ar COTIF konvencijas VII sadaļas 35. panta 4. punktā noteikto procedūru,
            
         IR PIEŅĒMUSI ŠO LĒMUMU.
   1. pants
   Eiropas Savienības nostāja
   1.   Eiropas Savienības nostāja, ko tā pieņems Ekspertu komitejas bīstamo kravu pārvadājumiem 53. sanāksmē atbilstīgi Konvencijai par starptautiskajiem dzelzceļa pārvadājumiem, ir saskaņā ar šā lēmuma pielikumu.
   2.   Savienības pārstāvji iepriekš minētajā iestādē var vienoties par nelieliem grozījumiem šā lēmuma pielikumā minētajos dokumentos bez turpmāka Padomes lēmuma.
   2. pants
   Pēc iepriekš minētās iestādes lēmuma pieņemšanas to publicē Eiropas Savienības Oficiālajā Vēstnesī.
   3. pants
   Stāšanās spēkā
   Šis lēmums stājas spēkā tā pieņemšanas dienā.
   
      Briselē, 2014. gada 6. maijā
      
         
            Padomes vārdā –
         
         
            priekšsēdētājs
         
         Ch. VASILAKOS
      
   
   
      (1)  Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas Savienību un Starptautisko dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).
   
      (2)  Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu iekšzemes pārvadājumiem (OV L 260, 30.9.2008., 13. lpp.).
   
      PIELIKUMS
      
                  Priekšlikums
               
               
                  Atsauces dokuments
               
               
                  Jautājums
               
               
                  Piezīmes
               
               
                  ES nostāja
               
            
                  1
               
               
                  OTIF/RID/CE/GTP/2012-A I pielikums
               
               
                  Grozījumi, par kuriem vienojusies pastāvīgā darba grupa
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumus
               
            
                  2
               
               
                  OTIF/RID/CE/GTP/2012-A I pielikums
               
               
                  Grozījumi, kurus pastāvīgajai darba grupai jāturpina izvērtēt
               
               
                  Atsauces dokumentā šie noteikumi norādīti kvadrātveida iekavās
               
               
                  Atbalstīt grozījumus
               
            
                  3
               
               
                  OTIF/RID/CE/GTP/2013/1
               
               
                  Pārejas noteikums attiecībā uz dažām plāksnēm
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumu
               
            
                  4
               
               
                  OTIF/RID/CE/GTP/2013/2
               
               
                  Īpašā noteikuma TE 25 piemērošana
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumu
               
            
                  5
               
               
                  OTIF/RID/CE/GTP/2013/5
               
               
                  Dažu marķējumu pārbaudīšana
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumu
               
            
                  6
               
               
                  OTIF/RID/CE/GTP/2013/6
               
               
                  Infrastruktūras pārvaldītājam sniedzamā informācija
               
               
                  Pastāvīgā darba grupa izvēlējās atsauces dokumentā norādīto otro variantu
               
               
                  Atbalstīt grozījumu
               
            
                  7
               
               
                  OTIF/RID/CE/GTP/2013/11
               
               
                  Tehniskās terminoloģijas lietošana
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumu
               
            
                  8
               
               
                  OTIF/RID/CE/GTP/2013/12
               
               
                  Sekas, ko radīs UIC brošūras Nr. 573 atcelšana
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumus
               
            
                  9
               
               
                  OTIF/RID/CE/GTP/2013/13 un OTIF/RID/CE/GTP/2013/15
               
               
                  Īpašā noteikuma TE 22 piemērošana
               
               
                  Priekšlikums nav pietiekami izstrādāts, lai pieņemtu lēmumu
               
               
                  Atlikt lēmuma pieņemšanu
               
            
                  10
               
               
                  OTIF/RID/CE/GTP/2013/14 un OTIF/RID/CE/GTP/2013/INF.14
               
               
                  Atsauces uz ES dzelzceļa noteikumiem redakcionāla pārskatīšana
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumus
               
            
                  11
               
               
                  OTIF/RID/CE/GTP/2013/16
               
               
                  Bīstamo kravu pārvadāšana pasažieru vilcienos
               
               
                  Tehniskā vienprātība OTIF pastāvīgajā darba grupā
               
               
                  Atbalstīt pastāvīgās darba grupas pārskatīto grozījumu
               
            
                  12
               
               
                  OTIF/RID/CE/GTP/2013/17
               
               
                  Dažādi konsolidēti grozījumi, par kuriem vienojusies pastāvīgā darba grupa
               
               
                  Tehniskā vienprātība OTIF pastāvīgajā darba grupā
               
               
                  Atbalstīt grozījumus
               
            
                   
               
               
                  OTIF/RID/CE/GTP/2013/17
               
               
                  Grozījumi, kurus pastāvīgajai darba grupai jāturpina izvērtēt
               
               
                  –
               
               
                  –
               
            
                  13
               
               
                  Tas pats
               
               
                  Tie, par kuriem nepieciešams kopējs ANO EEK un OTIF apvienotās sanāksmes viedoklis
               
               
                  Jāsekmē efektīvi intermodālie pārvadājumi
               
               
                  Atbalstīt apvienotajā sanāksmē ieteiktos grozījumus
               
            
                  14
               
               
                  Tas pats un OTIF/RID/CE/GTP/2013/INF.3
               
               
                  Noteikumi par dažu vagonu obligātu aprīkošanu ar nobraukšanas no sliedēm detektoriem
               
               
                  ES atkārtoti apsvērs savu nostāju pirms noteikumu nākamās pārskatīšanas.
               
               
                  Atlikt lēmuma pieņemšanu
               
            
                  15
               
               
                  OTIF/RID/CE/GTP/2013/3, OTIF/RID/CE/GTP/2013/9 un OTIF/RID/CE/GTP/2013/18
               
               
                  Noteikumu saskaņošana ar OSJD nolīguma SGMS2. pielikumu
               
               
                  Būtu jāsekmē efektīvi bīstamo kravu pārvadājumi starp ES valstīm un tām, kuras neietilpst ES Dzelzceļu sadarbības organizācijā (OSJD)
               
               
                  Atbalstīt grozījumus
               
            
                  16
               
               
                  OTIF/RID/CE/GTP/2013/INF.4
               
               
                  Ogļu pārvadāšana
               
               
                  Pastāvīgajā darba grupā netika panākta vienprātība par tehniskajiem datiem
               
               
                  Izveidot tūlītēju ES nostāju
               
            
                  17
               
               
                  OTIF/RID/CE/GTP/2013/INF.8
               
               
                  
                     RID 7.7. nodaļas pārskatīšana
               
               
                  Priekšlikums par šo atsauces dokumentu tiks pārrunāts plašākā apspriedē par 7.7. nodaļas pārskatīšanu
               
               
                  Izveidot tūlītēju ES nostāju
               
            
                  18
               
               
                  OTIF/RID/CE/GTP/2013/INF.12
               
               
                  Pārvadājumiem ar autotransportu piemēroto noteikumu pielāgošana
               
               
                  Ar šiem grozījumiem tiek grozīti tie, kas norādīti atsauces dokumentā OTIF/RID/CE/GTP/–2013/17
               
               
                  Atbalstīt grozījumus